Sveučilište Jurja Dobrile u Puli 
Zagrebačka 30 
52100 Pula 

Na temelju članka 29. stavak 4. Poslovnika o radu Senata KLASA: 029-03/24-02/17, URBROJ: 143-01-25-1 od 17. veljače 2025. godine, utvrđuje se sljedeći


SAŽETAK ZAPISNIKA 
sa sjednice Senata Sveučilišta Jurja Dobrile u Puli
održane dana 15. rujna 2026. godine


[bookmark: _Hlk227932690]Dnevni red:
1. Prihvaćanje Zapisnika sa sjednice Senata održane dana 29. srpnja 2026. godine 
2. Odluka o izmjenama Odluke o oportunitetnim troškovima nepopunjenog upisnog mjesta 
3. Pravilnik o izmjenama i dopunama Pravilnika o vrednovanju i odabiru institucionalnih znanstvenoistraživačkih projekata i projekata mladih znanstvenika na Sveučilištu Jurja Dobrile u Puli 
4. Odluka o izmjeni i dopuni Odluke o imenovanju Povjerenstva za vrednovanje institucionalnih istraživačkih projekata 
5. Odluka o izmjeni Odluke o pokretanju postupka izrade nove Umjetničke strategije Sveučilišta Jurja Dobrile u Puli za razdoblje 2027. – 2031. 
6. Odluka o izmjeni Odluke o pokretanju postupka izrade nove Znanstvenoistraživačke strategije Sveučilišta Jurja Dobrile u Puli za razdoblje 2027. – 2031. 
7. [bookmark: _Hlk240013188]Odluka o davanju suglasnosti Studentskom centru Pula za provedbu otvorenog postupka javne nabave mesa i mesnih proizvoda i sklapanje ugovora s odabranim ponuditeljem
8. Odluka o izmjeni Odluke o imenovanju članova Odbora za znanstveni i umjetnički rad
9. Odluka o izmjeni Odluke o upisnim kvotama na Sveučilištu Jurja Dobrile u Puli u akademskoj godini 2026. - 2027.

Senat je usvojio sljedeće odluke:

1.
Zapisnik sa sjednice Senata Sveučilišta Jurja Dobrile u Puli
održane dana 29. srpnja 2026. godine

2.
ODLUKU
o izmjenama Odluke o oportunitetnim troškovima
nepopunjenog upisnog mjesta

I
U Odluci o oportunitetnim troškovima nepopunjenog upisnog mjesta KLASA: 029-03/25-02/67, URBROJ: 143-01-25-1 od 17. srpnja 2025. godine (Dopuna Odluke KLASA: 029-03/25-02/67, URBROJ: 143-01-25-2 od 13. listopada 2025. godine), u članku 2. stavku 1. točki 1. mijenja se visina oportunitetnih troškova za izvanredne studente Fakulteta ekonomije i turizma „Dr. Mijo Mirković“ pri upisu na sveučilišni prijediplomski i diplomski online studij Primijenjene ekonomije na hrvatskom i engleskom jeziku na način da isti nakon izmjene glasi:
· 320,00 EUR za sveučilišni prijediplomski online studij Primijenjene ekonomije na hrvatskom i engleskom jeziku;
· 320,00 EUR za sveučilišni diplomski online studij Primijenjene ekonomije na hrvatskom i engleskom jeziku.
II
Ova Odluka stupa na snagu danom donošenja.
3.
PRAVILNIK
o izmjenama i dopunama Pravilnika o vrednovanju i odabiru institucionalnih znanstvenoistraživačkih projekata i projekata mladih znanstvenika
na Sveučilištu Jurja Dobrile u Puli
Članak 1.
U Pravilniku o vrednovanju i odabiru institucionalnih znanstvenoistraživačkih projekata i projekata mladih znanstvenika na Sveučilištu Jurja Dobrile u Puli KLASA: 011-04/25-03/01, URBROJ: 143-01-25-1 od 22. travnja 2025. godine (u daljnjem tekstu: Pravilnik) mijenja se članak 7. stavak 2. na način da se riječi: „Uredu za istraživanje, umjetnost i znanstveni razvoj“ zamijenjuju riječima: „Odjelu za znanost, tehnologiju i poduzetništvo“.
Članak 2.
(1) Mijenja se članak 9. stavak 1. Pravilnika na način da isti nakon izmjene glasi:
„Senat Sveučilišta Jurja Dobrile u Puli imenuje Povjerenstvo za vrednovanje institucionalnih istraživačkih projekata (u daljnjem tekstu: Povjerenstvo) koje čine dekani svih fakulteta/akademija u sastavu Sveučilišta, jedan predstavnik studija Dizajn i audiovizualne komunikacije, jedan predstavnik Odjela za znanost, tehnologiju i poduzetništvo (bez prava glasa) te prorektor nadležan za znanost kao predsjednik Povjerenstva. Osim članova Povjerenstva, na sjednici mogu prisustovati i druge osobe, uz odobrenje predsjednika Povjerenstva.“
(2) U članku 9. iza stavka 2. dodaje se novi stavak 3. koji glasi:
„Predsjednik Povjerenstva saziva i vodi sjednice Povjerenstva i predlaže dnevni red te potpisuje prijedloge akata koje usvoji Povjerenstvo, a koje se nakon toga dostavljaju rektoru na odobrenje i potpis.“
(3) U članku 9. iza stavka 3. dodaje se novi stavak 4. koji glasi:
„Povjerenstvo radi i odlučuje na sjednicama.“ 

(4) U članku 9. iza stavka 4. dodaje se novi stavak 5. koji glasi:
„Sjednica se može održati ako je na njoj prisutna najmanje polovica ukupnog broja članova s pravom glasa (kvorum).“
(5) U članku 9. iza stavka 5. dodaje se novi stavak 6. koji glasi:
„Povjerenstvo na sjednicama odlučuje većinom glasova prisutnih članova.“
(6) U članku 9. iza stavka 6. dodaje se novi stavak 7. koji glasi:
„Po završetku sjednice sastavlja se zapisnik koji potpisuju predsjednik Povjerenstva i zapisničar.

Članak 3.
U članku 10. stavku 2. Pravilnika riječi: „Ured za istraživanje, umjetnost i znanstveni razvoj“ zamjenjuju se riječima: „Odjel za znanost, tehnologiju i poduzetništvo“.

Članak 4.
U članku 12. Pravilnika riječi: „Ured za istraživanje, umjetnost i znanstveni razvoj“ zamjenjuju se riječima: „Odjel za znanost, tehnologiju i poduzetništvo“.

Članak 5.
(1) Ovaj Pravilnik stupa na snagu dan nakon dana objave na oglasnoj ploči Sveučilišta.
(2) Ovaj Pravilnik objavit će se na mrežnim stranicama Sveučilišta.

4.
ODLUKU
o izmjeni i dopuni Odluke o imenovanju Povjerenstva za vrednovanje institucionalnih istraživačkih projekata
Članak 1.
Mijenja se članak 1. Odluke o imenovanju Povjerenstva za vrednovanje institucionalnih istraživačkih projekata KLASA: 029-03/25-02/57, URBROJ: 143-01-25-1 od 28. svibnja 2025. godine (Izmjene Odluke KLASA: 029-03/25-02/57, URBROJ: 143-01-25-2 od 31. listopada 2025. godine; Izmjena Odluke KLASA: 029-03/25-02/57, URBROJ: 143-01-26-3 od 7. srpnja 2026. godine), na način da nakon izmjene glasi:
„Imenuje se Povjerenstvo za vrednovanje institucionalnih istraživačkih projekata (u daljnjem tekstu: Povjerenstvo) na Sveučilištu Jurja Dobrile u Puli u sljedećem sastavu:
1. Izv. prof. dr. sc. Emina Pustijanac, prorektorica za istraživanje/umjetnost, znanstveni razvoj i projekte – predsjednica Povjerenstva
2. Izv. prof. dr. sc. Darko Etinger, dekan Fakulteta informatike
3. Izv. prof. dr. sc. Marko Kršulja, dekan Tehničkog fakulteta
4. Izv. prof. dr. sc. Fabrizio Fioretti, dekan Filozofskog fakulteta
5. Prof. dr. sc. Ivana Paula Gortan-Carlin, dekanica Fakulteta za odgojne i obrazovne znanosti
6. Izv. prof. dr. sc. Ticijan Peruško, dekan Fakulteta ekonomije i turizma „Dr. Mijo Mirković“
7. Prof. art. Laura Čuperjani, dekanica Muzičke akademije
8. Izv. prof. dr. sc. Dragan Trivanović, dekan Medicinskog fakulteta
9. Izv. prof. dr. sc. Ines Kovačić, dekanica Fakulteta prirodnih znanosti
10. Doc. art. Breza Žižović, predstavnica studija Dizajn i audiovizualne komunikacije
11. Izabela Del Vechio, predstavnica Odjela za znanost, tehnologiju i poduzetništvo (sudjeluje u radu Povjerenstva bez prava glasa).“

Članak 2.
Ova Odluka stupa na snagu danom donošenja.

5.
ODLUKU
o izmjeni Odluke o pokretanju postupka izrade nove Umjetničke strategije Sveučilišta Jurja Dobrile u Puli za razdoblje 2027. – 2031.
I.
Mijenja se točka II. Odluke o pokretanju postupka izrade nove Umjetničke strategije Sveučilišta Jurja Dobrile u Puli za razdoblje 2027. – 2031. KLASA: 029-03/26-02/21, URBROJ: 143-01-26-1 od 2. ožujka 2026. godine (dalje u tekstu: Odluka), na način da se pod rednim brojem 8. riječi „dr. sc. Rozana Veselica Celić, suradnik za znanost“ zamjenjuju riječima: „Izabela Del Vechio, mag. tourism. cult., voditeljica poslova u Odjelu za znanost, tehnologiju i poduzetništvo.“
U točki II. Odluke redni broj 9. koji glasi: „Marijana Božić, suradnik za znanost“ briše se.

II.
Ova Odluka stupa na snagu danom donošenja.

6.
ODLUKU
o izmjeni Odluke o pokretanju postupka izrade nove Znanstvenoistraživačke strategije Sveučilišta Jurja Dobrile u Puli za razdoblje 2027. – 2031.
I.
Mijenja se točka II. Odluke o pokretanju postupka izrade nove Znanstvenoistraživačke strategije Sveučilišta Jurja Dobrile u Puli za razdoblje 2027. – 2031. KLASA: 029-03/26-02/20, URBROJ: 143-01-26-1 od 2. ožujka 2026. godine (dalje u tekstu: Odluka), na način da se pod rednim brojem 11. riječi „dr. sc. Rozana Veselica Celić, suradnik za znanost“ zamjenjuju riječima: „Izabela Del Vechio, mag. tourism. cult., voditeljica poslova u Odjelu za znanost, tehnologiju i poduzetništvo.“
U točki I. Odluke redni broj 12. koji glasi: „Marijana Božić, suradnik za znanost“ briše se, a dosadašnji redni broj 13. postaje redni broj 12.

II.
Ova Odluka stupa na snagu danom donošenja.

7.
ODLUKU
o davanju suglasnosti Studentskom centru Pula za provedbu otvorenog postupka javne nabave mesa i mesnih proizvoda i sklapanje ugovora s odabranim ponuditeljem
I.
Daje se suglasnost ravnateljici Studentskog centra Pula za provedbu otvorenog postupka javne nabave mesa i mesnih proizvoda i sklapanje ugovora s odabranim ponuditeljem po provedenom postupku.
II.
Ova Odluka stupa na snagu danom donošenja.

8.
ODLUKU
[bookmark: _Hlk54599686]o izmjeni Odluke o imenovanju članova Odbora za znanstveni i umjetnički rad
Članak 1.
Mijenja se članak 1. Odluke o imenovanju članova Odbora za znanstveni i umjetnički rad KLASA: 029-03/26-02/02, URBROJ: 143-01-26-1 od 21. siječnja 2026. godine na način da se:
· u točki 11. riječi „Tijana Barbić Domazet, predstavnica Sveučilišne knjižnice“ zamijenjuju riječima: „Tihana Gerić, predstavnica Sveučilišne knjižnice“,
· u točki 12. riječi „Marijana Božić, predstavnica Odjela za znanost, tehnologiju i poduzetništvo“ zamijenjuju riječima: „Izabela Del Vechio, predstavnica Odjela za znanost, tehnologiju i poduzetništvo“,
· u točki 13. riječi „Greta Terman, zaposlenica Sveučilišta pravne struke“ zamijenjuju se riječima „Sara Kaurin, zaposlenica Sveučilišta pravne struke“.

Članak 2.
Ova Odluka stupa na snagu danom donošenja.




[bookmark: _GoBack]9.
ODLUKU 
o izmjeni Odluke o upisnim kvotama na Sveučilištu Jurja Dobrile u Puli u akademskoj godini 2026./2027.

I.
Usvajaju se predložene izmjene upisnih kvota na Medicinskom fakultetu, Fakultetu informatike i Fakultetu ekonomije i turizma „Dr. Mijo Mirković“, sukladno prijedlozima navedenih sastavnica koje čine sastavni dio ove Odluke.
II.
Ova Odluka stupa na snagu danom donošenja. 
 


